recursal/SuperWikiNEXT-32B huggingface dataset:
Берки во 2023 г.
**Кристијан Берки** (унгарски: *Krisztián Berki*; р. 18 март 1985

 во Будимпешта) е унгарски гимнастичар. Во 2016 година по него бил именуван коњски елемент со тежина „Е".

Спортска кариера
----------------

Бил олимписки шампион во 2012 година, во 2010 , 2011 и Светскиот шампион во 2014 година, а со сребрен медал на Светското првенство 2007 и 2009 година. Тој бил исто така на Европското првенство во 2005, 2007, 2008, 2009, 2011 и 2012. Тој победи на Универзијадата 2009 во Белград. Во 2010 и 2011 година беше избран за унгарски спортист на годината за неговите достигнувања.

Тој во моментов е оценет како најдобриот гимнастичар на коњ на сите времиња од страна на Меѓународната гимнастичка федерација.

### Летни олимписки игри 2012

На Летните олимписки игри 2012 Берки се натпреваруваше и го освои златниот медал со освоени златни медали со резултат од 16.066, што е исто како британскиот спортист Луис Смит, но му беше доделено злато поради изведба на повисоко ниво.

Наводи
------

1. ↑  „Berki Krisztiánról elemet neveztek el" (унгарски). MNO. 2016-09-04. Архивирано од изворникот на 2016-09-07. Посетено на 2016-09-11.
2. ↑  „Krisztian Berki". Посетено на 2012-08-05.
3. ↑  „Krisztian Berki". *Daily Mail*. London. 2012-05-27. Посетено на 2012-06-21.
4. ↑  „Berki thwarts Smith's gold medal dream". *The Times Of India*. Посетено на 2012-08-05.

Надворешни врски
----------------

* Alexandra Béni. „Exclusive interview with Krisztián Berki – The Champion of the Pommel Horse and Life". Daily News Hungary.

| Награди |
| --- |
|
| Претходен Даниел Ѓурта | **Унгарски спортист на годината**  2010-2011  2014 | Наследник Даниел Ѓурта Ласло Чех |
**Ловќен** — планина и национален парк во југозападна Црна Гора. Планината се издигнува од границите на Јадранско Море, ги затвора долгите заливи на Бока Которска и завршува во крајбрежниот град Котор. Највисоки врвови на Ловќен се Штировник (1,749 м) и Езерски Врв (1,657 м).

Планинските предели се карпести, со бројни пукнатини, јами и длабоки депресии кои им даваат на пејзажите специфичен изглед. Ловќен се наоѓа на границата меѓу две сосема различни природни целини, морето и копното, и е под влијание на двата климатски типа. Специфичната поврзаност на условите за живот придонела за развој на различни биосистеми. Постојат 1.158 растителни видови на Ловќен, од кои четири се ендемски.

Национален парк
---------------

Националниот парк ги опфаќа централниот и највисокиот дел на планинскиот масив и зафаќа површина од 62,20 км2. Прогласен е за национален парк во 1952 година. Покрај природните убавини, Ловќен има богато историско, културно и архитектонско наследство кое е заштитено и се наоѓа во националниот парк.

Областа има многу елементи на националната изградба. Автентични се старите куќи и селските гумна, како и летните населби на сточарите. Особено архитектонско наследство е патот, по нагорнината од Котор до селото Његуши, родното место на црногорското кралско семејство, и дом на династијата Петровиќ-Његош.

Мавзолеј
--------

Најголемиот и најзначаен споменик на Ловќен е мавзолејот на Петар Петровиќ - Његош. Местото на неговиот гроб и мавзолејот на врвот на Езерски Врв бил избран од страна на самиот Његош како негова последна желба.

Ловќен како тема во уметноста
-----------------------------

* „Гробот на Ловќен" - песна на српскиот поет Бранко Миљковиќ.

Галерија
--------

* Мавзолејот на Петар Петровиќ - ЊегошМавзолејот на Петар Петровиќ - Његош
* Поглед на подножјето на планинатаПоглед на подножјето на планината
* Поглед на мавзолејот и околинатаПоглед на мавзолејот и околината
* Црногорски војници на Ловќен, октомври 1914.Црногорски војници на Ловќен, октомври 1914.

Наводи
------

1. ↑  Бранко Миљковиќ, *Избор*. Скопје: Мисла, култура, Македонска книга, 1988, стр. 26.

Надворешни врски
----------------

|  |  |
| --- | --- |
| Ризница | „Ловќен" на Ризницата ? |

* Националниот парк „Ловќен" (информации и слики) Архивирано на 4 декември 2005 г.
* Официјално мрежно место на националниот парк „Ловќен" Архивирано на 25 јули 2009 г.
* Националнен парк „Ловќен"
* Слики од мавзолејот на „Ловќен" Архивирано на 26 мај 2012 г.
Дел од опремата на проектот HAARP
**HAARP** (скратено за англиски: *High Frequency Active Auroral Research Program*, македонски: *Програм на активно високочестотно истражување поларната светлина*) — истражувачки проект којшто сака да „разбере, стимулира и да ги контролира процесите во јоносферата кои можат да ја изменат работата на комуникациските и системите за надгледување". Започнат е во 1993 година и е предложено да трае 20 години.
Проектот се одвива близу местото Гекона на Алјаска. Опремата за проектот HAARP се состои од огромен број радиотрансмитери со огромна сила и соодветни инструменти за детекција, односно 180 антени со голема сила, 6 генератори на сила 3,6 илјади коњски сили секојдневно емитуваат преку 3.000.000 вати.

Критика
-------

HAARP е предмет на разни теории на заговор во кои се означува како „таен проект" и се поврзува со настани на природни катастрофи како потреси, поплави и вулкански ерупции.

Наводи
------

1. ↑  „HAARP Fact Sheet". HAARP. 15 јуни 2007. Архивирано од изворникот 2012-05-30. Посетено на 27 септември 2009.

Надворешни врски
----------------

|  |  |
| --- | --- |
| Ризница | „HAARP" на Ризницата ? |

* Официјално мрежно место

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4516036-3

 |

 |
**Сечи докторе** (англиски: *Nip/Tuck*) — американска серија, создадена од Рајан Марфи, која во Македонија почна да се прикажува во септември 2010, на А1 Телевизија. Серијата е фокусирана на болницата за пластична хирургија „Мекнамара/Трој", и го следи животот на двајцата главни протагонисти докторите Шон Мекнамар (Дилан Волш) и Кристијан Трој (Џулијан Макман), кои се најдобри другари уште од факултет. Во секоја епизода се прикажани козметички промени на еден или повеќе пациенти, како и проблемите во приватниот и професионалниот живот на главните протагонисти.

Во САД шоуто започнало со емитување во 2003 година, а шестата и последната сезона започнала на 14 октомври 2009, а завршила на 3 март 2010 со последната 100-та епизода од серијалот. Снимањето на првите 4 сезони се одвивало во Мајами, но сепак кон крајот на четвртата сезона снимачките терени биле релоцирани во Лос Анџелес и многу нови личности се појавиле. Шоуто доби 45 номинации за награда, со тоа што зеде Златен Глобус и Еми награда. Критиките и контроверзиите често доаѓаа за темите кои преовладуваат во шоуто како насилство, сексуалност, употреба на дрога и хируршки процедури. Крајот на третата сезона стана најгледаниот програм во историјата на телевизијата FX. Создавачот на шоуто Рајан Марфи вели дека 90% медицинските случаи кои се прикажани во шоуто се засновани на факти.

Приказна
--------

Серијата го следи животот на двајцата пластични хирурзи од Флорида, докторот Шон Мекнамар (Дилан Волш) и докторот Кристијан Трој (Џулијан Макман), кои се најдобри другари уште од факултет и заедно ја основале клиниката за пластична хирургија „Мекнамара/Трој". Со напорна работа клиниката станала една од најпрестижните во Мајами. Кристијан и Шон се со потполно различен поглед на животот. Шон е семеен човек, но се помалку задоволен од својот живот, како и својата сопруга Џулија (Џули Ричардсон), која одлучува да се врати на факултет, кој го има напуштено кога се омажила за Шон. Тој на работа бега од својот живот и од сопругата Џулија, бунтовниот син – тинејџер Мет и малата ќерка Ана. Додека пак Кристијан е арогантен женкар кој сака вино, жени, пари и секс. Ќе направи се за да го добие она што го сака (ќе лаже, мами, краде,...), а поради тоа не чувствува никаква грижа на совест.

Наводи
------

1. ↑  Nip/Tuck
2. ↑  Сечи докторе на a1.com.mk
3. ↑  "The Internet Data Datatbase"
4. ↑  „Entertainment Weekly". Архивирано од изворникот на 2008-09-05. Посетено на 2021-08-28.

Надворешни врски
----------------

 Викицитат има збирка цитати поврзани со: ***Сечи докторе*** 
* Официјално мрежно место
* Ворнер видео: *Nip/Tuck* Официјално мрежно место
* TVGuide: Страната на Nip/Tuck на TVGuide
* CTV.ca *Nip/Tuck* CTV.ca мрежно место Архивирано на 20 јуни 2009 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 244810767
* LCCN: n2005083074
* GND: 7819647-4

 |

 |
**Народнаја** (руски: *Народная*; коми: *Народа, Народа-Из* = „народна") е највисокиот врв на венецот Урал во Русија, со 1.895 м. Се наоѓа во Ханти-мансискиoт автономен округ во состав на Тјумењската област, 0,5 км источно од границата со Републиката Коми.

Ова е највисоката точка во европска Русија вон Кавказ и има значајна топографска истакнатост од 1.772 м.
Сместена е на уралската вододелница, на самата граница меѓу Европа и Азија. По неа е именувана и реката Народа која тече од врвот кон југоисток и се влева во Об во Сибир. Рекат Косју тече од врвот кон северозапад и се влева во реката Печора во Европа.

Планината е составена од кварцитни и метаморфни шкрилци од протерозоикот и камбриумот. На планината има и неколку ледници. Длабоките клисури при подножјето имаат проретчени шумовити предели од ариш и бреза. Падините се покриени со тундра од горски тип.

Најлесен начин на искачување е по патеката на северозападната падина. Зависно од снегот и мразот, може да се потребни дерези. Јужната стрмина сè уште не ја има искачено никој.

Наводи
------

1. ↑  „Физико-географическая статистика России". Архивирано од изворникот на 2014-05-25. Посетено на 2013-06-20.
2. ↑  „Приполарен Урал". Risk Online. (англиски)

Надворешни врски
----------------

* Народная Архивирано на 25 мај 2014 г.
* А. О. Кеммерих. Приполярный Урал. Особенности рельефа
**Л. Џ. Смит** (англиски: *L. J. (Lisa Jane* или *Ljane) Smith*) уште позната и како **Лиса Џејн Смит** или **Елџејн Смит** е американска авторка што живее во Калифорнија. Нејзините книги се младинско-возрасна литература и комбинираат безброј жанрови вклучувајќи хорор, научна фанатастика/фантазија и романса.

Животопис
---------

Л. Џ. Смит има напишано три трилогии, два серијала и два придружни романи. Нејзините книги се карактеристично наследени со невообичаено убави луѓе, човечки и натприродни; поголемиот дел од нив се млади, или барем изгледаат младолико. Вообичаено постои конфликт од типот темнина/светлина, добро/лошо, кој се плете околу главниот лик, кој додека се труди да ја заведе хероината на мрачната страна, завршува на тој начин што е одвлечен во светлината и самиот станува херој. Понекогаш ваквото сценарио е скокнато, или инаку, варира над темата. Во серијалот *Ноќен свет*, конфликтот темнина/светлина е институциониран во заговор реален свет и алтернативна реалност. А тензијата темнина/светлина понатаму е изиграна во сценарио романтични сродни души.

Започнувајќи во 1998 година, госпоѓа Смит оди на речиси десетгодишна пауза од пишување, враќајќи се во 2008 година со ново мрежно место и серијал од нови раскази. *Вампирските дневници* беа ре-издадени почнувајќи во 2007, а трилогијата *Тајниот круг* и серијалот *Ноќен свет* беа ре-издадени во 2008/2009 година. *Ноќта на краткодневницата* и *Срцето на Валор* исто така беа ре-издадени во 2008 година. Првиот дел од нејзината нова трилогија на *Вампирските дневници: Враќањето*, насловена како *Вампирските дневници: Враќањето: Квечерина*, беше издаден на 10 февруари, 2009 година.

Надворешни врски
----------------

* Матична страница

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 100652128
* LCCN: n86057866
* ISNI: 0000 0001 0798 3175
* GND: 136603467
* SELIBR: 339503
* SUDOC: 052661911
* BNF: cb13572831v (податоци)
* BIBSYS: 11017517
* NLA: 35624553
* NDL: 01208424
* NKC: xx0106279
* BNE: XX4698454

 |

 |
**Вагаршапат** (ерменски: Վաղարշապատ), од 1945 до 1995 г. **Ечмијаѕин** (Էջմիածին) — град во Ерменија. Овој град е најсветиот град во Ерменската апостолска црква и седиште на католиксот на црквата. Градот се наоѓа во покраината Армавир, на околу 20 километри западно од Ереван. Според пописот од 2008 година, градот има 52.757 жители.

Градот бил основан во IV век п.н.е. под името *Вардкевсан*. Во II век градот станал престолнина на Ерменија. Најважната и најпозната зграда во градот е *Вааршпатската катедрала*, која е и најстара на светот. Објектот бил изграден во 301 година, во време кога Ерменија била единствената држава во светот која го имала прифатена христијанството како религија. Во периодот од 480 до 618 година била на повеќепати доградувана и реновирана. 

Катедралата официјално од 2000 година била вклучена во списокот на УНЕСКО.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 233869999
* GND: 4478190-8
* BNF: cb13544602k (податоци)

 |

 |
**Момо Николоски** (Струга,  1957
 - Скопје, 3 јуни 2019

) — македонски пејач на народна и забавна музика и глумец.

Животопис
---------

Николовски е роден во Струга во 1957 година. Завршил музичка академија, отсек етномузикологија. Кариерата ја започнал во Струга, каде пеел забавна музика некаде во средината на осумдесетиите години од XX век. Успешно настапувал на фестивалите подеднаково пеејќи и новосоздадени и забавни мелодии.
Негови хитови се *„Молчи срце молчи", „Билјана", „Дано, Данице", Биди со мене", „Само осамените", „Една младост во Струга"*, а освоил и многу фестивалски награди, а во 2015 година добил и награда за животно дело. Во 1976 година настапил на Скопски фестивал со песната ,,Ти проштевам се" за која музиката и аранжманот ги направи Јанко Узунови го освоил второто место од публика. Во 2015 година направи концерт по повод 40 години кариера, беше придружуван од популарната Група Академци*, специјална гостинка на концертот беше Виолета Томовска. Момо Николовски од 1996 година учествува во Македонски народни приказни со Ѓорѓи Колозов. И новиот серијал од 2014-2018 година учествувал во Македонски народни приказни.*

Кон крајот на 2018 година му бил дијагностициран канцер на желудникот. Починал во Скопје на 3 јуни 2019 година во Скопје. Женет бил со психологот **Валбурга Батева Николоска**.

Наводи
------

1. ↑  Животот не ме галеше: Момо Николовски проговори за болеста
2. ↑  Тажна вест: Почина познатиот македонски пејач Момо Николоски
**Павел Сергеевич Кочетков** (руски: *Павел Сергеевич Кочетков*; р. 7 март 1986

) — руски професионален друмски велосипедист, кој вози за UCI World Tour екипата Катјуша-Алпесин.

На 5 март 2014 година ја скршил својата клучна коска откако нисколетечки хеликоптер го отфрлил од неговиот велосипед во текот на седмата етапа на Тур де Лангкави 2014. Бил вклучен во почетниот состав за Вуелта а Еспања 2015. Во јули 2018 година бил именуван во почетниот состав за Тур де Франс 2018.

Достигнувања
------------

2007
1. Сиркуито Интернационале ди Канева
1. Етапа 4 Џиро деле Региони
2. Џиро Чиклистико дел Пинеролезе
3. Гран Премио Спортиви ди Поџана
2008
1. Трофео Марко Рускони
3. Гран Премио Спортиви ди Поџана
3. Трофео Алчиде Дегаспери
3. Трофео Салваторе Моручи
4. Ла Кот Пикард
6. Трка околу Фландрија за млади
7. Трка Ломбардија
2009
1. Трофео Алчиде Дегаспери
1. Фреча деи Вини
1. ГП Инда
2. Краен пласман Џиро дел Фриули Венеција Џулија
2. Копа дела Паче
6. Гара Чиклистика Милионарија
9. Краен пласман Џиро дела Вале д’Аоста
2010
4. ГП Јужна Корушка
2011
1. Етапа 1 Трка околу Бугарија
7. Краен пласман Тур де По де Савоја
1. Етапа 1
9. Краен пласман Гран при Сочи
2012
2. Краен пласман Чешка велосипедска трка
1. Бодовен пласман
2. Меморијал Олег Дјаченко
3. Средноевропска трка Мишколц ГП
4. Краен пласман Тур ду Лоар ет Шер
7. Краен пласман Сиркут де Ардени
1. Етапа 3 (TTT)
2016
1.  Национално друмско првенство
8. Краен пласман Трка околу Словенија

### Распоред на резултатите на големите трки

| Голема трка | 2015 | 2016 | 2017 | 2018 |
| --- | --- | --- | --- | --- |
|  **Џиро** | 37 | 32 | СО | — |
|  **Тур** | — | — | — | 61 |
|  **Вуелта** | 76 | 39 | — | 53 |

СО = се откажал; — = не учествувал

Наводи
------

1. ↑  „Тим Катјуша (KAT) – РУС". *Светска турнеја на UCI*. Меѓународен велосипедистички сојуз. Архивирано од изворникот на 2014-01-02. Посетено на 14 февруари 2014.
2. ↑  „Павел Кочетков ја скрши клучната коска на Тур де Лангкави по инцидент со хеликоптер". Архивирано од изворникот на 2015-08-04. Посетено на 2015-05-28.
3. ↑  „Вуелта а Еспања 2015". *Cycling Fever*. Посетено на 21 август 2015.
4. ↑  „2018: 105th Tour de France: Start List". *Pro Cycling Stats*. Посетено на 5 јули 2017.

Надворешни врски
----------------

|  |  |
| --- | --- |
| Ризница | „Павел Кочетков" на Ризницата ? |

* „Достигнувања на Павел Кочетков". Cycling Archives.
* „Достигнувања на Павел Кочетков". Cycling Quotient.
* „Достигнувања на Павел Кочетков". ProCycling.
* Профил на официјална страница на екипата Архивирано на 4 ноември 2014 г.
**Милош Коџоман** (Скопје, 22 октомври 1952

 - Скопје, 21 ноември 2014

) — македонски сликар, припадник на новата генерација уметници што се појавиле во почетокот на 70-тите години на минатиот век. Неговите уметнички проекти ги обележуваат првите прогресивни манифестации, како што се перформансот и инсталацијата.

Животопис
---------

Коџоман е роден во Скопје во 1952 година. Во 1972 година го завршил Училиштето за применета уметност „Лазар Личеновски", а во 1974 година дипломирал на Педагошката академија во Скопје. Во 1977 година ја добива награда за најдобар студент, на прославата на 30-годишнината на Педагошката академија. Има реализирано над 20 самостојни изложби низ Македонија и во многу светски центри – Виена, Париз, Њујорк и др. а учесник е и на повеќе групни изложби. Добитник е на повеќе престижни награди и признанија, а во 2008 година и највисокото државно признание наградата „23 Октомври" за долгогодишни остварувања во областа на културата и уметноста на Македонија. Неговите дела се застапени во многу уметнички колекции во земјата и во странство. Бил член на ДЛУМ од 1973 година. Починал на 21 ноември 2014 во Скопје.

Наводи
------

1. ↑  *СВЕТОТ НА УМЕТНОСТА*
2. ↑  *Почина сликарот Милош Коџоман*[*мртва врска*]
**Нов Тајпеј** (кинески: 新北市; pinyin: Xīnběi Shì; Pe̍h-ōe-jī: Sin-pak-chhī) е најнаселен град на Тајван со 3,893,740 жители. Областа вклучува значителен протега на северниот брег на островот и го опкружува Тајпеј басен. Нов Тајпеј опкружува Тајпеј, и се граничи со Keelung на североисток, Yilan округот на југоисток, а Taoyuan округот на југозапад.

Име
---

Нов Тајпеј се управувал Тајпеј округот на Тајван во покраината додека нејзините реорганизација како посебна општина на 25 декември 2010 година.
Првично официјалната англиската верзија на името на градот беше доделен да биде Xinbei градот од страна на округот орган, кој е пин-јин транслитерација на кинески името на градот. Новиот градоначалник Ерик Чу бара името Нова Тајпеј Сити како официјален Македонски рендерирање. Нов Тајпеј е именуван од "新 台北", каде што новите е буквален превод на "新" и Тајпеј е транскрипција на "台北". Со оглед на барањето на градоначалникот и на јавното мислење, Министерството за внатрешни работи (МВР) ја одобри името Нов Тајпеј на 31 декември 2010 година.

Демографија
-----------

Над 80% од жителите на Нов Тајпеј живеат во 10 области, кои порано биле округот контролирани градови (Банќао, Луџоу, Санчунг, Шулин, Тученг, Сиџе, Синдјен, Синџуанг, Јумгхе и Џунгхе), која сметка за една шестина од област. 28,80% од жителите се пресели во областа од Тајпеј (台北市).

Наводи
------
**Манаус** (португалски: Manaus) — град во Бразил и главен град на сојузната држава Амазон. Се наоѓа на реката Рио Негро, единаесет километри од нејзиното влевање во Амазон. Во периодот од 1870 до 1910 градот бил прочуен по индустријата за каучук, бидејќи овој регион долго бил единствен произведувач на овој материјал. Денес Манаус е прочуен по оперската зграда Театро Амазонас (*Teatro Amazonas*), како важно пристаниште, и како почетна точка за туристички екскурзии низ амазонските прашуми. Површината на градот е 11.4 км2. Населението во градот изнесува 1.982.179 жители, а поширокото подрачје изнесува 2.316.173.

Знаме на Манаус

Клима
-----

Поради близината на екваторот (3° географска ширина) во текот на годината должината на денот се менува сосем малку. Наместо четири годишни времиња, се разликуваат дождлив (од декември до мај) и сушен период. Преку целата година температурите и влажноста се високи. Влажноста е секогаш над 95%. Просечните годишни врнежи достигнуваат 2000 милиметара.

Надворешни врски
----------------

|  |  |
| --- | --- |
| Ризница | „Манаус" на Ризницата ? |

* Интернет презентација на градот (порт.)
* Сојузен универзитет на Амазон (порт.)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 123145925
* LCCN: n79113930
* GND: 4231796-4
* NKC: ge1150780

 |

 |
**Барнабаш Беше** (6 мај 1994) — унгарски фудбалер кој во моментов игра за францускиот тим Ле Авр .

Клупска кариера
---------------

### МТК Будимпешта

На 26 мај 2012, Беше го одиграл својот прв натпревар во МТК Будимпешта против Сигетсентмилош ТК на 29-от натпревар од сезоната 2011-12 во унгарската втора лига.

На 23 ноември 2012 Беше го одиграл својот прв натпревар во првата лига против Капошвари Ракочи ФК на 16-от натпревар од сезоната 2012/2013 година во Германија .

Тој го постигнал својот прв гол на 3 август 2013 година во унгарската прва лига против Диошѓер ВТК на вториот натпревар од сезоната 2013-14 сезона. Неговата цел била изедначувањето во натпреварот со реултат од 2-2 на стадионот ДВТК во Мишколц , Унгарија.

### Ле Авр

На 19 август 2016 година, Беше потпишал договор од второлигашкиот клубот Ле Авр. Тој потпишал четиригодишен договор со клубот.

На 27 август 2016 година, Беше го одиграл својот прв натпревар во Ле Авр против Црвена Звезда на првиот натпревар од сезоната 2016-17 .

Клупска статистика
------------------

| Клуб | Сезона | Лига | Куп | Лигашки Куп | Европа | Вкупно |
| --- | --- | --- | --- | --- | --- | --- |
| Пој. | Гол. | Пој. | Гол. | Пој. | Гол. | Пој. | Гол. | Пој. | Гол. |
| **МТК Будимпешта** |
| 2011-12 | 2 | 0 | 0 | 0 | 1 | 0 | 0 | 0 | 3 | 0 |
| 2012-13 | 12 | 0 | 0 | 0 | 1 | 0 | 0 | 0 | 13 | 0 |
| 2013-14 | 21 | 4 | 4 | 0 | 2 | 0 | 0 | 0 | 27 | 4 |
| 2014-15 | 27 | 2 | 2 | 1 | 5 | 0 | 0 | 0 | 22 | 2 |
| 2015-16 | 33 | 1 | 1 | 0 | 0 | 0 | 2 | 0 | 36 | 1 |
| Вкупно | 83 | 6 | 6 | 1 | 9 | 0 | 2 | 0 | 100 | 7 |
|
| **Кариера Вкупно** |  | **83** | **6** | **6** | **1** | **9** | **0** | **2** | **0** | **100** | **7** |

Меѓународна кариера
-------------------

Беше бил избран за екипата на Унгарија во 2016 година.

Тој играл на последниот натпревар во групата со 3: 3 против Португалија на 22 јуни 2016 година.

### Меѓународен

*Од 19 ноември 2017 година.*

| Репрезентација | Сезона | Пој. | Гол. |
| --- | --- | --- | --- |
| Унгарија | 2016 година | 4 | 0 |
| 2017 | 7 | 0 |
| Вкупно | 11 | 0 |

Наводи
------

1. ↑  „Diósgyőr 2-2 MTK Budapest". soccerway.com. 3 August 2013. Посетено на 1 September 2016.

Надворешни врски
----------------

* Профил на HLSZ Архивирано на 3 јануари 2014 г. (унгарски)
* Профил во МЛСЗ (унгарски)
**Калина Ковачевиќ** (Белград, 22 ноември 1983 година) е српска глумица. Доаѓа од познато семејство, нејзиниот татко бил драматург Синиша Ковачевиќ, а мајка и била глумицата Љиљана Благоевиќ.

Животопис
---------

Завршила музичко училиште и свири пијано. Дипломирала на Факултетот за драмски уметности во Белград, во класата со Марија Каран и се Наде Мацанковиќ.

Играла во филмовите: *Есен доаѓа, Дуњо моја*, *Синовци*, *Оптимисти*, *Коњи лаги*; во ТВ сериите: *Малку шега*, *Синовци*, *Горки плодови*; во театарските претстави: *Се извинуваме, многу се извинуваме*, *Три сестри*, *Гол крал*, *Мирисот на дожд на Балканот*...

Филмографија
------------

| Филмографија на глумицата, Калина Ковачевиќ |
| --- |
| Год. | Име | Улога |
| 1990. |
| 1991.  | Малку шега | Светославата ќерка |
| 2000. |
| 2002. | Аурора | Ана |
| 2003. | Бегај зајко, бегај (краток филм) | Девојка |
| 2004. | Есен доаѓа, дуњо моја | Аница Гранфилд |
| 2006. | Синовци | Нада Катунац |
| 2006. | Оптимисти |
| 2007. | Коњи лаги | Аница |
| 2008. | Блед месец | Аница |
| 2008. | Заборавени умови на Србија | Зорка |
| 2008. | Горки плодови | Милијана "Маша" |
| 2010. |
| 2010. | Мирисот на дожд на Балканот | Нина Салом |

Надворешни врски
----------------

* Калина Kovacheva на мрежно место  (англиски)
* Калина Kovacheva на мрежното место  (јазик: руски)
* Калина Kovacevic - интервју ("Политика", 29. Август 2010)
**Обединетото Нискоземско Кралство** (1815-1830) (1839) (холандски: *Koninkrijk der Nederlanden Verenigd*, француски: Royaume-Uni des Pays-Bas) е име кое било користено за новата европска држава која била создадена од страна на Првото Француско Царство за време на Виенскиот конгрес во 1815 г. Оваа држава, официјално наречена „*Кралство на Ниските Земји*", се состоела од поранешната Холандска Република (Република на Обединетите Покраини) на север, поранешнните Австриски Ниски Земји на југ, и поранешната Лиешка епархија.

Обединетото Нискоземско Кралство пропаднало по 1830 по Белгиската револуција во 1830 година. Кралот Вилем I, новата белгиска држава ја признал по Договорот од Лондон.
*За други лица со истото име, видете Вјачеслав Кузнецов.*

**Вјачеслав Генадевич Кузнецов** (руски: *Вячесла́в Генна́дьевич Кузнецо́в*; р. 24 јуни 1989

) — руски професионален друмски велосипедист, кој вози за UCI World Tour екипата Катјуша-Алпесин.

Во 2010 година ја освоил трката Ла Кот Пикард, една од трките во Националниот куп под 23 години. Бил именуван во почетниот состав за Џиро д’Италија 2016.

Достигнувања
------------

2010
1. Ла Кот Пикард
6. Текстилпрејс
10. Трофео Банка Пополаре ди Виченца
2011
1. Национално друмско првенство под 23 години
2. Копа дела Паче
4. Краен пласман Вуелта а ла Комунидад де Мадрид под 23 години
5. Краен пласман Трка Јероскипос
6. Омлоп ван хет Васланд
9. Гран при де ла Вил де Лилер
2012
1. Ла Ру Туранжел
2. Краен пласман Ронд де л’Оаз
1. Пласман за млад возач
1. Етапа 1
2. Средноевропска трка Мишколц ГП
2. Руота д’Оро
3. Краен пласман Сиркуи де Арден
1. Етапа 3 (ТТТ)
3. Мајорс куп
3. Гран при де Марбрије
4. Краен пласман Трка околу Бугарија
1. Етапа 7
6. Краен пласман Трка Олимпија
2014
5. Краен пласман Тур де Валони
8. Краен пласман Трка околу Белгија
2016
3. Гент-Вевелгем
3. Краен пласман Тур де Валони
9. Краен пласман Трка околу Катар
2018
7. Краен пласман Тур де Валони

### Распоред на резултатите на големите трки

| Голема трка | 2016 | 2017 | 2018 |
| --- | --- | --- | --- |
|  **Џиро** | 123 | 132 | 105 |
|  **Тур** | — | — | — |
|  **Вуелта** | — | — | — |

СО = се откажал; — = не учествувал

Наводи
------

1. ↑  „Тим Катјуша (KAT) – РУС". *Светска турнеја на UCI*. Меѓународен велосипедистички сојуз. Архивирано од изворникот на 2014-01-02. Посетено на 14 февруари 2014.
2. ↑  „99th Giro d'Italia Startlist". *Pro Cycling Stats*. Посетено на 6 мај 2016.

Надворешни врски
----------------

* Вјачеслав Кузнецов (велосипедист) на Ризницата ?
* Профил на страницата на екипата Архивирано на 3 јануари 2014 г.
* „Достигнувања на Вјачеслав Кузнецов (велосипедист)". Cycling Archives.
* „Достигнувања на Вјачеслав Кузнецов (велосипедист)". Cycling Quotient.
* „Достигнувања на Вјачеслав Кузнецов (велосипедист)". ProCycling.

|  |  |
| --- | --- |
| Stub icon | *Оваа биографска статија поврзана со рускиот велосипедизам е никулец. Можете да помогнете со тоа што ќе ја проширите.** п
* р
* у
 |
Координати: 33°31′29″N 86°48′46″W﻿ / ﻿33.52472° СГШ; 86.81278° ЗГД﻿ / 33.52472; -86.81278На функцијата {{#coordinates:}} ѝ се дадени неважечки аргументи

*За градот во Велика Британија видете Бирмингем .*

---

 Поглед на градот
**Бирмингем** (англиски:  *Birmingham*) е најголемиот град во Алабама, САД, административен центар на округот Џеферсон. Основан е во 1871 како центар на црната металургија и е наречен по англискиот град Бирмингем. Населението во Бирмингем изнесува околу 231,000 жители (2005). Има железнички јазол, пристаниште и аеродром на 8 км од градот. Развиени се металуршката, коксовохимичната, машиностроителната, оружената индустрија.

Познати личности од Бирмингем
-----------------------------

Во Бирмингем е родена глумицата Кортни Кокс (р. 1964) и Гил Хил (р. 1931) - полициски офицер, глумец и политичар, познат со учеството во трилогијата Ченг од Беверли Хилс, каде што ја игра улогата на инспекторот Тод од Детроитската полиција.

Збратимени градови
------------------

* Кина Аншан,Кина
* Виница, Украина
* Зимбабве Гверу, Зимбабве
* Чешка Пилсен, Чешка
* Знаме на Унгарија Секешфехервар, Унгарија
* Јапонија Хитачи, Јапонија

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за САД е никулец. Можете да помогнете со тоа што ќе ја проширите.** п
* р
* у
 |
**„Принцезата на зрно грашок"** (дански: *Prinsessen paa Ærten*) — сказна на Ханс Кристијан Андерсен од 1835 година.

Содржина
--------

Еден принц сакал да се ожени, но барал вистинска принцеза. Тој го обиколил целито свет, но никако не можел да најде соодветна невеста, зашто на сите принцези им недостасувало по нешто. Една вечер, додека надвор беснеел пороен дожд, некој почнал да тропа на портата на дворецот. Кралот отворил и здогледал девојка која побарала преноќиште, но тврдела дека е вистинска принцеза. Тогаш, умната кралица ја наместила постелата со 20 душеци и 20 перници, а најдолу ставила едно зрно грашок. Утредента, кога ја прашале принцезата како спиела, таа се пожалила дека не ѝ било удобно, зашто под постелата имало нешто. Така, сите се убедиле дека таа е вистинска принцеза и принцот се оженил со неа, а зрното грашок го однеле во музејот.

Наводи
------

1. ↑  Ханс Кристијан Андерсен, *Бајки*. Скопје: Македонска книга и Детска радост, 1967, стр. 26-27.
**Кантон Женева** (скратеница GE, француски: *République et Canton de Genève*) – кантон на крајниот југозапад на Швајцарија. Главен град на кантонот е Женева.

Природни одлики
---------------

Кантонот Женева се наоѓа на западниот брег на Женевското Езеро, на местото каде од него истекува Рона. Го опфаќа градот Женева и нејзината близина. Од готово сите страни е опкружен со територија на Франција. Од швајцарските кантони, има само кратка граница со кантонот Во. Највисокиот врв е на надморска висина од 516 метри. Површината на кантонот е 282 км2.

Историја
--------

Поделба на кантонот на општини
Кантонот Женева е еден од кантоните кои најдоцна ѝ се придружиле на Швајцарија. Тоа се случило во 1815 година, после Виенскиот конгрес. Како и некои други кантони, и кантонот Женева себеси се смета за засебна република.

Население религија и населени места
-----------------------------------

Кантон Женева во 2018 година има 499.480 жители.

Во кантонот Женева се зборува француски јазик. Кантон е како колепка на калвинизмот и официјално е протестантски, иако денес во него живеат повеќе римокатолици. Женева е космополитски град и седиште на многу меѓународни установи. Странците сочинуваат 37,42% од населението.

Единствен „прав" град е Женева, додека сите останати населби се нејзини предградија. Од нив најголеми населби се Верние, Ланси и Мерен.

Стопанство
----------

Стопанството се заснова на трговија и финансиски услуги.

Галерија слика
--------------

* Сателитска снимка на кантонотСателитска снимка на кантонот
* Женевско ЕзероЖеневско Езеро
* Градот ЖеневаГрадот Женева
* Јавен превоз во кантонотЈавен превоз во кантонот

Наводи
------

1. ↑  Arealstatistik Land Cover - Kantone und Grossregionen nach 6 Hauptbereichen accessed 27 October 2017
2. ↑  Статистичка служба на Женева — *Population résidante du canton de Genève, selon l'origine et le sexe, par commune, en mars 2013* (француски)

Надворешни врски
----------------

|  |  |
| --- | --- |
| Ризница | „Женева (кантон)" на Ризницата ? |

* www.ge.ch

|  |  |  |  |  |
| --- | --- | --- | --- | --- |
| 

| * п
* р
* у
Кантони во Швајцарија |
| --- |
|  |
| 
* Апенцел Аусероден
* Апенцел Инероден
* Аргау
* Базел-град
* Базел-краина
* Берн
* Вале
* Во
* Гларус
* Граубинден
* Женева
* Золотурн
* Јура
* Луцерн
* Нешател
* Нидвалден
* Обвалден
* Санкт Гален
* Тичино
* Тургау
* Ури
* Фрибур
* Цирих
* Цуг
* Шафхаузен
* Швиц

 | Швајцарија |

 |
Местоположбата на Бисао во Гвинеја-Бисао.Местоположбата на Бисао во Гвинеја-Бисао.
Улица во Бисао
**Бисао** е главниот град на Гвинеја-Бисао. Според податоци од 2004, има околу 355,000 жители. Градот се наоѓа на естуарот на реката Геба, на Атлантскиот Океан. Тој е најголемиот град во земјата, главно пристаниште и административен и воен центар. Главни извозни производи на Бисао се кикириките, дрвата, копарот, палмовото масло и гумата. Градот бил основан во 1687 од страна на Португалија како фортифицирано пристаниште и трговски центар. Во 1942 година, Бисао станал главен град на Португалска Гвинеја, но бил заменет со Мадина до Бое во 1973-74. Бисао се наоѓа на 11°52' СГШ и 15°36' ЗГД.

Градот е познат по својот годишен карневал. Други атракции се бараките Форталеза д'Амура, во кои е сместен мавзолејот на Амиклар Кабрал, потоа споменикот Пиџигуити, подигнат во чест на работниците на пристаништето кои биле убиени во штрајкот на пристаништето на 3 август 1959 година, народниот институт за уметност, новиот стадион во Бисао и локалните плажи. Многу згради во градот се разурнати за време на граѓанската војна во Гвинеја-Бисао, вклучувајќи ја и претседателската палата на Гвинеја-Бисао и францускиот културен центар на Бисао. Градскиот центар сè уште не е развиен.

Аеродромот на Бисао е Меѓународен аеродром „Освалдо Вјеиро".

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Главни градови во Африка |
| --- |
|  |
| 

|  |  |  |  |  |
| --- | --- | --- | --- | --- |
|     | 
* **Абуџа**, *Нигерија*
* **Акра**, *Гана*
* **Адис Абеба**, *Етиопија*
* **Алжир**, *Алжир*
* **Антананариво**, *Мадагаскар*
* **Асмара**, *Еритреја*
* **Бамако**, *Мали*
* **Банги** , *ЦАР*
* **Банџул**, *Гамбија*
* **Бисао**, *Гвинеја-Бисао*
* **Бразавил**, *Република Конго*
* **Викторија**, *Сејшели*

 | 
* **Виндхук**, *Намибија*
* **Габороне**, *Боцвана*
* **Гитега**, *Бурунди*
* **Дакар**, *Сенегал*
* **Додома**, *Танзанија*
* **Јамусукро**, *Брег на Слоновата Коска*
* **Јаунде**, *Камерун*
* **Каиро**, *Египет*
* **Конакри**, *Гвинеја*
* **Кампала**, *Уганда*
* **Картум**, *Судан*
* **Кигали**, *Руанда*
* **Киншаса**, *ДР Конго*
* **Либрвил**, *Габон*

 | 
* **Лилонгве**, *Малави*
* **Ломе**, *Того*
* **Луанда**, *Ангола*
* **Лусака**, *Замбија*
* **Малабо**, *Екваторијална Гвинеја*
* **Мапуто**, *Мозамбик*
* **Масеру**, *Лесото*
* **Мбабане**, *Есватини*
* **Могадишу**, *Сомалија*
* **Монровија**, *Либерија*
* **Морони**, *Комори*
* **Најроби**, *Кенија*
* **Нџамена**, *Чад*
* **Нијамеј**, *Нигер*

 | 
* **Нуакшот**, *Мавританија*
* **Порт Луј**, *Маврициус*
* **Порто-Ново**, *Бенин*
* **Праја**, *Зеленортска Република*
* **Преторија**, *Јужноафриканска Република*
* **Рабат**, *Мароко*
* **Сао Томе**, *Сао Томе и Принсипе*
* **Триполи**, *Либија*
* **Тунис**, *Тунис*
* **Уагадугу**, *Буркина Фасо*
* **Фритаун**, *Сиера Леоне*
* **Хараре**, *Зимбабве*
* **Џибути**, *Џибути*
* **Џуба**, *Јужен Судан*

 |

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 126110938
* LCCN: n81070511
* GND: 4378977-8
* SELIBR: 141089
* SUDOC: 130948098
* NKC: ge873270

 |

 |
**Центарот за водени спортови** (англиски: London Aquatics Centre) е повеќенаменска спортска арена која се наоѓа во Лондон, Обединетото Кралство. Арената е наменета за натпреварувањата во водени спортови, и е изградена за потребите на Летните олимписки игри 2012. Се наоѓа во Олимпискиот парк во источен Лондон, непосредно до Ватерполо арената и спроти Олимпискиот стадион.

Во центарот се наоѓаат два олимписки базени со должина од 50 метри, од кои едниот се користи на пливачките натпреварувања, а другиот за подготовка на спортистите, и базен со должина од 25 метри наменет за скокови во вода. Сместивоста на арената изнесува 17.500 места, за време на Олимписките игри, додека пак после игрите сместивоста е намалена на 2.500 места. Во арената ќе се одржуваат натпреварите во пливање, скокови во вода, синхронизирано пливање, и пливачкиот дел од модерниот петобој.

Особености
----------

Центарот за водени спортови при неговата изработката во февруари 2011
Проектот за арената го изработила добитникот на Прицкеровата награда за архитектура, Заха Хадид уште во 2004, и се одликува со карактеристична архитектура со закривен покрив. Изградбата на обејктот започнала во јули 2008, а завршила во јули 2011. Објектот е висок 45 метри, долг 160 метри и широк 80 метри.

Целокупната структура се заснова на само два потпорни столба, едниот на северниот дел, а другиот на јужниот дел од објектот. Челичната конструкција на покривот е тешка 3.200 тони и е изработена од алуминиумски плочи. Површината на покривот изнесува 1.042 м². Уникатната кула со 6 скокалници над малиот базен за скокови во вода е изградена од 462 тони бетон, додека пак таванот е изграден од 30.000 парчиња црвено градежно дрво. Во сите три базени има околу 10.000 литри вода.

Сместивоста на арената изнесува 17.500 места, но по Олимписките игри две трибини се отстранети, и со тоа сместивоста е намалена на 2.500 места, со можност за додавање на уште 1000 места за големи настани.

Внатрешноста на центарот за водени спортови

Поврзано
--------

* Летни олимписки игри 2012
* Олимписки парк (Лондон)

Наводи
------

1. ↑  UK firms sign venue contracts London Olympics, 8 април 2008.

Надворешни врски
----------------

* Официјална презентација на мрежното место на ЛОИ 2012.
**Куќа имам на Пелистер** — македонска народна песна со хумористична содржина. На грамофонска плоча за прв пат е издадена во јануари 1959 година, од дискографската куќа Југотон. На ова издание вокалот е на Никола Бадев инструментално поддржан од Ансамблот на Кочо Петровски. Нова верзија на оваа песна е издадена во 1972. Во оваа верзија, песната ја пее Јонче Христовски, а аранжманот е на Мате Грујовски.

Текст
-----

Куќа имам на Пелистер,

аџанак, баџанак,

куќа имам на Пелистер,

аџанак, баџанак,

кој му стиска, нека дојде,

аџанак, баџанак,

кој му стиска нека дојде,

аџанак, баџанак.

  

Девет деца, јагорина,

аџанак, баџанак,

девет деца јагорина,

аџанак, баџанак,

во колиба сами спијат,

аџанак, баџанак,

во колиба сами спијат,

аџанак, баџанак.

  

Едно плаче, сите солзат,

аџанак, баџанак,

едно плачи, сите солзат,

аџанак, баџанак,

едно јаде, сите џвакаат,

аџанак, баџанак,

едно јади, сите џвакаат,

аџанак, баџанак.

  

Деца имам, жена немам,

аџанак, баџанак,

деца имам, жена немам,

е, кој му стиска, нека дојде,

аџанак, баџанак,

кој му стиска, нека дојди,

аџанак, баџанак.

Наводи
------

1. ↑
2. ↑  „Куќа имам на Пелистер - Никола Бадев". *ВБУ Музички Регистар (muzichkiregistar.com)*.
3. ↑  „Коце Берберот Чалгаџијата - Јонче Христовски". *ВБУ Музички Регистар - (muzichkiregistar.com)*.
***Пица четири сирења*** (Italian: ***quattro formaggi*** [ˈkwattro forˈmaddʒi ]) — вид пица во италијанската кујна која над тестото има четири вида сирење, обично растопени заедно, со или без доматен сос. Популарна е ширум светот, вклучително и во Италија, и е една од иконите од менито на пицериите.

Историја
--------

Традиционално, моцарелата се користи како основна состојка, која ја одржува влажноста при готвењето, делумно заштитувајќи ги другите сирења од силната топлина на рерната. Горгонѕолата е речиси секогаш присутна и комплетното дуо се состои од други месни сирења, во зависност од подрачјето, со фонтина и пармезан како типични додатоци,  но други варијанти вклучуваат пекорино, рикота, страчино, робиола, талеџо, чадено проволоне или качокавало. Покрај моцарелата, масовно произведените пици често користат пармезан, романо, азијаго и други сирења во италијански стил, иако некои користат неиталијански сирења како што се едамер, ементалер и сино сирење. Изборот на сирењата не е случаен, тие треба да бидат полномасни или полумасни и да се разликуваат по вкус. Освен моцарелата, *четирите сирења* обично во својот состав имаат сино или зрело сирење, меко сирење (како што е ементал или гријер) или кремасто сирење (како робиола или страчино) и тврдо сирење (пармезан или пекорино, рендан).

За разлика од другите пици, како неаполитаната или маргеритата, кои имаат стара, богата и документирана историја, *четирите сирења* (*quattro formaggi)*, и покрај нејзината популарност и доминација, нема толку јасно потекло, секако поради нејзиниот состав што е толку очигледен. Се верува дека потекнува од подрачјето Лацио на почетокот на 18 век. Нејзините помалку очигледни и понови верзии, како пицата *quattro lati*, можат да бидат на спротивната трага во историјата на гастрономијата.

Поврзано
--------

* Пица

Наводи
------

1. ↑  „Most popular italian pizzas". Taste Atlas. 25 April 2020.
2. ↑  „Revival: la pizza Quattro Formaggi". Gabriele Valdès. 25 April 2020.
3. ↑  „Pizza quattro formaggi". Taste Atlas. 6 April 2016.
4. ↑  „Ristorante Pizza Quattro Formaggi". Dr. Oetker. 25 April 2020.
5. ↑  „La pizza 4 fromages : origines et recettes". Restaurant le Quatre Vingt. 31 May 2017.
6. ↑  „Nasce la pizza "Quattro Latti" campana, con latte di bufala, vacca, capra e pecora". Il Mattino. 9 February 2019.
Алисија ДикенштајнАлисија Дикенштајн
**Алисија Дикенштајн** (родена на 17 јануари 1955

 година, во Буенос Аирес) е аргентинска математичарка, позната по својата работа во алгебарската геометрија, особено торичната геометрија и тропската геометрија. Во моментов, таа е редовен професор на универзитетот во Буенос Аирес и работи како потпретседател на Меѓународниот математички сојуз (мандат 2015-2018 година). Нејзината книга *Mate max: la matemática en todas partes* ги претставува математичките проблеми наменети за малите деца.

Дикенштајн докторирала на универсидад де Буенос Аирес во 1982 година. Во 2015 година ја добила наградата ТВАС. Таа е главен и одговорен уредник на списанието *Revista de la Unión Matemática Argentina*. Во 2018 година, Дикејнштајн била избрана за соработник на Американското математичко друштво за "придонеси во пресметковната алгебра и нејзините апликации, особено во системската биологија, како и за глобалното водство во поддршката на помалку застапените групи во математиката".

Наводи
------

1. ↑  Bio information from IMU
2. ↑  „Alicia Dickenstein | European Women in Mathematics". Europeanwomeninmaths.org. Архивирано од изворникот на 2015-05-26. Посетено на 2015-05-26.
3. ↑  „International Mathematical Union (IMU): EC 2015-2018". Mathunion.org. Архивирано од изворникот на 2015-05-24. Посетено на 2015-05-26.
4. ↑  „Professor Alicia Dickenstein". .warwick.ac.uk. 2015-03-20. Архивирано од изворникот на 2015-05-29. Посетено на 2015-05-26.
5. ↑  Newsletter European Mathematical Society June 2012 Issue 84
6. ↑  „ACM Communications in Computer Algebra, Vol. 48, No. 4, Issue 190, December 2014" (PDF). Архивирано од изворникот (PDF) на 2015-05-27. Посетено на 2015-05-26.
7. ↑  Alicia Dickenstein — Проект „Математичко родословие" (англиски)
8. ↑  „Prizes and Awards". The World Academy of Sciences. 2016.
9. ↑  „Editorial board", *Revista de la Unión Matemática Argentina*, Посетено на 2018-08-08
10. ↑  Class of the Fellows of the AMS, accessed November 1, 2018.

Надворешни врски
----------------

* UBA – Alicia Dickenstein
* Google Scholar – Alicia Dickenstein

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 56892913
* LCCN: n85165961
* ISNI: 0000 0001 1571 3896
* ORCID: 0000-0003-4863-4953
* GND: 121381622X
* SUDOC: 092244742
* MGP: 152195

 |

 |
|  |  |  |  |
| --- | --- | --- | --- |
| 

| Османлиско-персиски војни |
| --- |
|  |
| 
Османлиско-сефевидски војни
* Битка кај Чалдиран \* 1532–1555 \* 1578–1590 \* 1603–1618 \* 1623–1639 \* 1722–1727

Поход на Надер Шах
* 1730–1736 \* 1743–1746

Последователни судири
1775–1776 \* 1821–1823
 |

 |

|  |  |  |  |
| --- | --- | --- | --- |
| 

| Отоманско-персиска војна (1603–1618) |
| --- |
|  |
| 
* Тебриз (1603) \* Тбилиси и Ѓукче

 |

 |

**Османлиско-персиската војна** е војна која се водила меѓу Сафавидско Царство на чело со шахот Абас I и Османлиското Царство на чело со султанот Ахмед I. Војната започнала во 1603 со заземање на градот Тебриз од Персијците и завршила со победа за Персијците во 1618 година.

Тек на војната
--------------

Години пред војната шахот Абас направил голема реформа во армијата заедно со англичанецот Роберт Шарли. Војната започнала во 1603, а првата победа за Персијците била во 1604 година кога паднала значајната османлиска тврдина на Кавказ, Ереван. Тие имале за цел да си ги вратат сите територии кои Отоманското Царство ги имало освоено претходно, вклучувајќи го и Багдад. Добивајќи ја и втората битка кај Басра во 1605 нивната територија ја поминала реката Еуфрат. Подоцна Османлиите ги дале на Персија Ширван и Курдистан. Воените дејствија биле сопрени за кратко време во 1614. Во 1618 година, силите на Абас I издвојувале голема победа кај Султаниех. Малку потоа војната завршила со потпишување на договорот на Насух Паша и договорот од Серав.
**Тиричмир** (урду: ترچ میر) е највисоката планина во венецот Хиндукуш и највисока сво светот вон масивот Хималаи-Каракорум. Се наоѓа во покраината Хајбер Пахтунхва, Пакистан, недалеку од границата со Авганистан. Планината е првпат искачена од норвешка експедиција во состав А. Нес, П. Квернберг, Х. Берг и Т. Стрејтер. Планината се издига над градот Читрал, но се гледа и од Авганистан.

Највисокото населено место по планината е Тирич во долината Мулхау, чие население говори ховарски јазик. Селаните работат како туристички водачи и носачи, но не одат до врвот на планината.

Име
---

Постојат две претпоставки за потеклото на името „Тиричмир". Според едната, ова значи „кралот на Тирич", со тоа што Тирич е странична долина што се издава од долината Мулхау. Друга претпоставка дека е името да потекнува од ваханските зборови „тирич" (сенка, темнина) и „мир" (крал), т.е. „крал на темнината", што може да се однесува на долгите сенки што ги фрла планината од страната на Вахан.

Поврзано
--------

* Ношак
* Хајбер Пахтунхва
* Список на највисоки планини

Наводи
------

Надворешни врски
----------------

* Тиричмир - SummitPost (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 249379161
* GND: 4408704-4

 |

 |
Тајпеј
**Тајпеј** (на кинески : 臺北市 / 台北市, T'ai-pei) — де факто главен град на Тајван (односно Република Кина)  

Според податоците од јануари 2007 во градот живееле 2.622.090 жители, а во широкото градско подрачје 10.072.918.

Географија
----------

Тајпеј се наоѓа во североисточниот дел на Тајван, 30 километри од брегот на Тихиот Океан. На југот на градот е реката Шиндјен, а на западот Даншуи. Над градот е вулканската планина Ѓишинг, висока 1120 метри.  

Средногодишна температура изнесува 23,6 °C, со летен просек од 29.4 °C и зимски - 14,9 °C.  

Популарно име му е "градот на азелеи".

Историја
--------

Подрачјето на денешен Тајпеј во минатото бил населен од племето Кетагален. Кинезите (народот Хани) почнале да се доселуваат 1709. година. Како последица на првата сино-јапанска војна целиот Тајван, вклучувајќи го и Тајпеј, стана јапанска територија во 1895. година.  

Тајпеј е прогласен за привремена претстолнина на Република Кина на 7 декември 1949. бидејќи раководството на партијата Куоминтанг побегнало од континенталниот дел на островот Тајван.
Територијата на градот, во 1990. била поделена на денешни 12 дистрикти.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 137173440
* LCCN: n50010973
* ISNI: 0000 0001 1534 3194
* GND: 4078134-3
* SUDOC: 086236873
* BNF: cb120773410 (податоци)
* NDL: 00640078
* NKC: ge129149

 |

 |
**Успение на Пресвета Богородица** (грчки: *Ι. Ν. Κοιμήσεως Θεοτόκου Ωραιοκάστρου*) — црква во градот Даутбал, Солунско, Егејска Македонија. Влегува во состав на Неаполско-ставруполската епархија на Цариградската патријаршија.

Во 1945 г. на местото на црквата е изграден мал храм. Наскоро тој е урнат, па во 1954 г. е удрен камен-темелникот на денешната црква. Дваесет години подоцна, на 10 ноември 1974 г. црквата е осветена од митрополитот Дионисиј Неаполско-ставруполски. Претставува крстовиден храм со купола и камбанарија на фасадата. Внатрешноста е живописана.

Поврзано
--------

* Неаполско-ставруполска епархија

Наводи
------

1. 1 2  „Ι. Ν. Κοιμήσεως Θεοτόκου Ωραιοκάστρου". Ιερά Μητρόπολη Νεαπόλεως και Σταυρουπόλεως. Архивирано од изворникот на 2022-05-17. Посетено на 10 октомври 2016.